                 EUROPOS BENDRIJŲ KOMISIJA

                                                  Briuselis, 21.11.2007
                                                  KOM(2007) 731 galutinis

                                                  2007/0252 (CNS)

                                     Pasiūlymas

                             TARYBOS SPRENDIMAS

     dėl Europos bendrijos ir Mongolijos Vyriausybės susitarimo dėl tam tikrų oro
              susisiekimo aspektų pasirašymo ir preliminaraus taikymo

                                     Pasiūlymas

                             TARYBOS SPRENDIMAS

     dėl Europos bendrijos ir Mongolijos Vyriausybės susitarimo dėl tam tikrų oro
                            susisiekimo aspektų sudarymo

                                 (pateiktos Komisijos)

LT                                                                                LT
 ---pagebreak---                                 AIŠKINAMASIS MEMORANDUMAS

         1) PASIŪLYMO APLINKYBĖS

           •   Pasiūlymo pagrindas ir tikslai
           Atsižvelgdama į Teisingumo Teismo nutartis vadinamosiose „atviro dangaus“ bylose,
           Taryba 2003 m. birželio mėn. 5 d. įgaliojo Komisiją pradėti derybas su trečiosiomis
           šalimis dėl tam tikrų galiojančių susitarimų nuostatų pakeitimo Bendrijos susitarimo
           nuostatomis1 (horizontalieji įgaliojimai). Tokiais susitarimais siekiama sudaryti
           visiems ES oro vežėjams vienodas galimybes skraidyti maršrutais, jungiančiais
           Bendriją su trečiosiomis šalimis, ir užtikrinti, kad dvišaliai Bendrijos ir trečiųjų šalių
           oro susisiekimo susitarimai atitiktų Bendrijos teisę.

           •   Bendrosios aplinkybės

           Valstybių narių ir trečiųjų šalių tarptautiniai oro susisiekimo santykiai tradiciškai
           būdavo reglamentuojami dvišaliais valstybių narių ir trečiųjų šalių oro susisiekimo
           susitarimais, jų priedais, taip pat kitomis susijusiomis dvišalėmis ir daugiašalėmis
           priemonėmis.

           Tradiciniai paskyrimo straipsniai, kurie įtraukiami į dvišalius valstybių narių oro
           susisiekimo susitarimus, pažeidžia Bendrijos teisę. Trečioji šalis, taikydama tuos
           paskyrimo straipsnius, oro vežėjo, kurį paskyrė valstybė narė, tačiau kuris nuosavybės
           teise nepriklauso tai valstybei narei ar kurio iš tikro nevaldo oro vežėją paskyrusios
           valstybės narės piliečiai, turimus leidimus arba licencijas gali atmesti, paskelbti
           netekusiomis galios arba sustabdyti leidimų ir licencijų įgaliojimą. Tokia padėtis buvo
           įvertinta kaip Bendrijos oro vežėjų, kurie yra įsisteigę vienoje valstybėje narėje, bet
           priklauso kitos valstybės narės piliečiams, kurie juos kontroliuoja, diskriminavimas.
           Tokia padėtis prieštarauja Sutarties 43 straipsniui, kuriuo garantuojama, kad valstybių
           narių piliečiai, pasinaudoję įsisteigimo teise, priimančiojoje valstybėje narėje gali
           naudotis tokiomis pačiomis teisėmis kaip ir priimančiosios valstybės narės piliečiai.

           Be to, dar yra kitų klausimų (pvz., aviacinių degalų apmokestinimas, tarifai, kuriuos
           trečiųjų šalių oro vežėjai taiko Bendrijos vidaus oro maršrutams, arba privalomieji
           komerciniai oro vežėjų susitarimai), kurių atitiktis Bendrijos teisei turėtų būti
           užtikrinama iš dalies keičiant arba papildant galiojančias dvišalių Bendrijos ir trečiųjų
           šalių oro susisiekimo susitarimų nuostatas.

           •   Pasiūlymo srityje taikomos nuostatos

           Šio susitarimo nuostatos pakeičia arba papildo galiojančias vienuolikos dvišalių
           valstybių narių ir Mongolijos oro susisiekimo susitarimų nuostatas.

           •   Derėjimas su kitomis Sąjungos politikos sritimis ir tikslais

           Susitarimas padės siekti vieno esminių Bendrijos išorinės su aviacija susijusios
           politikos tikslų, kadangi suderins esamus dvišalius oro susisiekimo susitarimus su

     1
           2003 m. birželio 5 d. Tarybos sprendimas 11323/03 (riboto naudojimo dokumentas).

LT                                                     2                                                LT
 ---pagebreak---         Bendrijos teise.

     2) KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS

        •   Konsultacijos su suinteresuotosiomis šalimis

        Konsultacijos būdai, pagrindiniai tiksliniai sektoriai ir bendras respondentų
        aprašymas

        Su valstybėmis narėmis ir pramonės atstovais buvo tariamasi visą derybų laiką.

        Atsakymų santrauka ir kaip į juos atsižvelgta

        Atsižvelgta į valstybių narių ir pramonės atstovų pateiktas pastabas.

     3) TEISINIAI PASIŪLYMO ASPEKTAI

        •   Siūlomų veiksmų santrauka

        Laikydamasi horizontaliųjų įgaliojimų priede nustatytos tvarkos ir nurodymų, Komisija
        susitarė su Mongolija dėl susitarimo, kuris pakeičia tam tikras nuostatas, esančias
        galiojančiuose dvišaliuose valstybių narių ir Mongolijos oro susisiekimo susitarimuose.
        Susitarimo 2 straipsniu įprastiniai paskyrimo straipsniai keičiami straipsniu dėl
        Bendrijos teikiamo paskyrimo, taip leidžiant visiems Bendrijos vežėjams gauti naudos
        iš įsisteigimo teisės. Susitarimo 4 ir 5 straipsniuose pateikiamos dviejų tipų nuostatos,
        susijusios su Bendrijos kompetencija. 4 straipsnyje nustatomas aviacinių degalų
        apmokestinimas (šis klausimas buvo suderintas Tarybos direktyva 2003/96/EB,
        pakeitusia Bendrijos energetikos produktų ir elektros energijos mokesčių struktūrą,
        ypač šios direktyvos 14 straipsnio 2 dalimi). 5 straipsniu (tarifų nustatymas) pašalinami
        prieštaravimai tarp galiojančių dvišalių oro susisiekimo susitarimų ir Tarybos
        reglamento (EB) Nr. 2409/92 dėl oro susisiekimo paslaugų kainų ir tarifų, kuris
        draudžia trečiųjų šalių vežėjams diktuoti kainas, kai susisiekimas vykdomas Bendrijos
        teritorijoje. 6 straipsniu aiškiai antikonkurencinės dvišalių susitarimų nuostatos
        (privalomieji komerciniai oro vežėjų susitarimai) suderinamos su ES konkurencijos
        teise.

        •   Teisinis pagrindas

        EB sutarties 80 straipsnio 2 dalis, 300 straipsnio 2 dalis.

        •   Subsidiarumo principas

        Pasiūlymas visiškai pagrįstas Tarybos suteiktu horizontaliuoju įgaliojimu, atsižvelgiant
        į klausimus, kurie priklauso Bendrijos teisei, ir į dvišalių oro susisiekimo susitarimų
        nuostatas.

        •   Proporcingumo principas

        Šiuo susitarimu dvišalių oro susisiekimo susitarimų nuostatos bus iš dalies pakeistos ar
        papildytos tik tiek, kiek būtina, kad jos atitiktų Bendrijos teisę.

LT                                               3                                                  LT
 ---pagebreak---         •   Pasirinkta priemonė

        Bendrijos ir Mongolijos susitarimas yra priemonė, kuria visi galiojantys dvišaliai
        valstybių narių ir Mongolijos oro susisiekimo susitarimai bus veiksmingiausiai
        suderinti su Bendrijos teise. Mongolija ir Prancūzija savo dvišalį susitarimą su
        Bendrijos teise suderino 2007 m. pradžioje.

     4) POVEIKIS BIUDŽETUI

        Pasiūlymas neturi jokio poveikio Bendrijos biudžetui.

     5) PAPILDOMA INFORMACIJA

        •   Paprastinimas

        Pasiūlyme numatytas teisės aktų paprastinimas.

        Dvišalių valstybių narių ir Mongolijos oro susisiekimo susitarimų atitinkamos
        nuostatos bus pakeistos ar papildytos nuostatomis, esančiomis vieninteliame Bendrijos
        susitarime.

        •   Išsamus pasiūlymo paaiškinimas

        Laikantis įprastos tarptautinių susitarimų pasirašymo ir sudarymo tvarkos, Tarybos
        prašoma patvirtinti sprendimus dėl pasirašymo bei preliminaraus taikymo ir Europos
        bendrijos ir Mongolijos susitarimo dėl tam tikrų oro susisiekimo aspektų sudarymo,
        taip pat paskirti asmenis, įgaliotus pasirašyti susitarimą Bendrijos vardu.

LT                                            4                                                 LT
 ---pagebreak---                                                  Pasiūlymas

                                        TARYBOS SPRENDIMAS

           dėl Europos bendrijos ir Mongolijos Vyriausybės susitarimo dėl tam tikrų oro
                    susisiekimo aspektų pasirašymo ir preliminaraus taikymo

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač jos 80 straipsnio 2 dalį kartu su 300
     straipsnio 2 dalies pirmos pastraipos pirmu sakiniu,
     atsižvelgdama į Komisijos pasiūlymą2,
     kadangi:

     (1)    2003 m. birželio 5 d. Taryba įgaliojo Komisiją pradėti derybas su trečiosiomis šalimis
            dėl kai kurių galiojančių dvišalių susitarimų nuostatų pakeitimo susitarimu su
            Bendrija.

     (2)    Bendrijos vardu pagal Tarybos sprendimo, leidžiančio Komisijai pradėti derybas su
            trečiosiomis šalimis dėl tam tikrų galiojančių dvišalių susitarimų nuostatų pakeitimo
            susitarimu su Bendrija, priede nustatytą tvarką ir nurodymus Komisija susitarė su
            Mongolija dėl susitarimo dėl tam tikrų oro susisiekimo aspektų.

     (3)    Susitarimas, dėl kurio Komisija susitarė, turėtų būti pasirašytas ir preliminariai
            taikomas, atsižvelgiant į tai, kad jis gali būti sudarytas vėliau,

     NUSPRENDĖ:

                                            Vienintelis straipsnis

     1.         Tarybos pirmininkas įgaliojamas paskirti asmenį (-is), kuriam (-iems) suteikiami
                įgaliojimai Bendrijos vardu pasirašyti Europos bendrijos ir Mongolijos Vyriausybės
                susitarimą dėl tam tikrų oro susisiekimo aspektų, su sąlyga, kad susitarimas gali būti
                sudarytas vėliau.

     2.         Kol susitarimas įsigalios, jis taikomas preliminariai nuo mėnesio, einančio po datos,
                kurią susitariančiosios šalys viena kitai perdavė pranešimą apie susitarimui įsigalioti
                reikalingų procedūrų užbaigimą, pirmos dienos. Tarybos pirmininkas įgaliojamas
                paskelbti pranešimą, numatytą Susitarimo 9 straipsnio 2 dalyje.

     2
            OL C […], [...], p. […].

LT                                                    5                                                   LT
 ---pagebreak---      3.      Susitarimo tekstas pridedamas prie šio sprendimo.

     Priimta Briuselyje

                                               Tarybos vardu
                                               Pirmininkas

LT                                               6               LT
 ---pagebreak---                                                                 2007/0252 (CNS)

                                                 Pasiūlymas

                                       TARYBOS SPRENDIMAS

           dėl Europos bendrijos ir Mongolijos Vyriausybės susitarimo dėl tam tikrų oro
                                  susisiekimo aspektų sudarymo

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su jos
     300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma
     pastraipa,

     atsižvelgdama į Komisijos pasiūlymą3,

     atsižvelgdama į Europos Parlamento nuomonę4,

     kadangi:

     (1)    2003 m. birželio 5 d. Taryba įgaliojo Komisiją pradėti derybas su trečiosiomis šalimis
            dėl kai kurių galiojančių dvišalių susitarimų nuostatų pakeitimo susitarimu su
            Bendrija.

     (2)    Bendrijos vardu pagal Tarybos sprendimo, leidžiančio Komisijai pradėti derybas su
            trečiosiomis šalimis dėl tam tikrų galiojančių dvišalių susitarimų nuostatų pakeitimo
            susitarimu su Bendrija, priede nustatytą tvarką ir nurodymus Komisija susitarė su
            Mongolija dėl susitarimo dėl tam tikrų oro susisiekimo aspektų.

     (3)    Šis susitarimas Bendrijos vardu buvo pasirašytas [data], numatant jo vėlesnį sudarymą
            pagal Tarybos sprendimą …/…/EB [data]5.
     (4)    Šį susitarimą reikėtų patvirtinti,
     NUSPRENDĖ:
                                                 1 straipsnis
     1.         Bendrijos vardu patvirtinamas Europos bendrijos ir Mongolijos Vyriausybės
                susitarimas dėl tam tikrų oro susisiekimo aspektų.

     2.         Susitarimo tekstas pridedamas prie šio sprendimo.

     3
            OL C […], […], p. […].
     4
            OL C […], [...], p. […].
     5
            OL C […], […], p. […].

LT                                                    7                                                 LT
 ---pagebreak---                                             2 straipsnis

     Tarybos pirmininkas įgaliojamas paskirti asmenį (-is), įgaliotą (-us) paskelbti pranešimą,
     numatytą Susitarimo 9 straipsnio 1 dalyje.

     Priimta Briuselyje

                                               Tarybos vardu
                                               Pirmininkas

LT                                               8                                                LT
 ---pagebreak---                                                PRIEDAS

                                            SUSITARIMAS

                         tarp Europos bendrijos ir Mongolijos Vyriausybės

                                dėl tam tikrų oro susisiekimo aspektų

     EUROPOS BENDRIJA,

     viena šalis, ir

     MONGOLIJOS VYRIAUSYBĖ,

     kita šalis,

     toliau – šalys,

     PAŽYMĖDAMOS, kad dvišaliuose Europos bendrijos valstybių narių ir Mongolijos oro
     susisiekimo susitarimuose, yra nuostatų, prieštaraujančių Europos bendrijos teisei,

     PAŽYMĖDAMOS, kad Europos bendrija keletu aspektų, kurie gali būti įtraukti į dvišalius
     Europos bendrijos valstybių narių ir trečiųjų šalių oro susisiekimo susitarimus, turi išskirtinę
     kompetenciją,

     PAŽYMĖDAMOS, kad pagal Europos bendrijos teisę valstybėje narėje įsisteigę Bendrijos
     oro vežėjai turi teisę be diskriminacijos skraidinti oro susisiekimo tarp Europos bendrijos
     valstybių narių ir trečiųjų šalių maršrutais,

     ATSIŽVELGDAMOS į Europos bendrijos ir tam tikrų trečiųjų šalių susitarimus, kuriuose yra
     nustatyta galimybė šių trečiųjų šalių piliečiams įsigyti pagal Europos bendrijos teisę išduotas
     licencijas turinčių oro vežėjų nuosavybės dalį,

     PRIPAŽINDAMOS, kad tam tikros dvišalių Europos bendrijos valstybių narių ir Mongolijos
     oro susisiekimo susitarimų nuostatos, prieštaraujančios Bendrijos teisei, turi būti visiškai
     suderintos su Bendrijos teise tam, kad būtų sukurtas tvirtas teisinis pagrindas oro susisiekimui
     tarp Europos bendrijos ir Mongolijos ir užtikrintas tokio oro susisiekimo tęstinumas,

     PAŽYMĖDAMOS, kad oro vežėjams pagal Europos bendrijos teisę iš esmės draudžiama
     sudaryti susitarimus, kurie darytų poveikį Europos bendrijos valstybių narių tarpusavio
     prekybai, kuriuos sudarant būtų siekiama užkirsti kelią konkurencijai, ją apriboti ir iškraipyti
     arba kurie užkirstų kelią konkurencijai, ją apribotų ir iškraipytų,

     PAŽYMĖDAMOS, kad Europos bendrija, dalyvaudama šiose derybose, nesiekia nei didinti
     oro eismo tarp Europos bendrijos ir Mongolijos intensyvumo, nei daryti poveikio Bendrijos
     oro vežėjų ir Mongolijos oro vežėjų veiklos pusiausvyrai, nei derėtis dėl esamų oro
     susisiekimo susitarimų nuostatų dėl skrydžių teisių pakeitimų,

     PRIPAŽINDAMOS, kad dvišalių Europos bendrijos valstybių narių su Mongolija sudarytų
     oro susisiekimo susitarimų nuostatos, kuriomis: arba i) reikalaujama ar kurios padeda sudaryti
     bendrovių susitarimus, priimti bendrovių asociacijų sprendimus arba imtis suderintų veiksmų,
     kurie užkerta kelią atitinkamais maršrutais skrydžius vykdančių oro vežėjų konkurencijai, ją

LT                                                  9                                                   LT
 ---pagebreak---      iškraipo arba riboja; arba ii) stiprinamas tokio susitarimo, sprendimo ar suderintų veiksmų
     poveikis; arba iii) atitinkamais maršrutais skrydžius vykdantys oro vežėjai ar kiti privatūs
     ūkinės veiklos subjektai įgaliojami imtis priemonių, užkertančių kelią oro vežėjų
     konkurencijai, ją iškraipančių ar ribojančių, galėtų trukdyti veiksmingai taikyti bendrovėms
     privalomas konkurencijos taisykles.

     SUSITARĖ:

                                             1 STRAIPSNIS

                                          Bendrosios nuostatos

     1.      Šiame susitarime „valstybės narės“ yra Europos bendrijos valstybės narės.

     2.      Kiekviename iš 1 priede išvardytų susitarimų daroma nuoroda į valstybės narės, kuri
             yra to susitarimo susitariančioji šalis, piliečius, yra suprantama kaip nuoroda į
             Europos bendrijos valstybių narių piliečius.

     3.      Kiekviename iš 1 priede išvardytų susitarimų daroma nuoroda į valstybės narės, kuri
             yra to susitarimo susitariančioji šalis, oro vežėjus suprantama kaip nuoroda į Europos
             bendrijos valstybių narių oro vežėjus.

                                             2 STRAIPSNIS

                                 Valstybės narės teikiamas paskyrimas

     1.      Šio straipsnio 2 ir 3 dalių nuostatos pakeičia atitinkamas nuostatas (išvardytas 2
             priedo a ir b punktuose) dėl atitinkamos valstybės narės oro vežėjui suteikto
             paskyrimo, dėl jo įgaliojimų ir leidimų, kuriuos suteikė Mongolija, ir atitinkamai dėl
             atsisakymo išduoti oro vežėjui įgaliojimus ir leidimus, dėl įgaliojimų ar leidimų
             atšaukimo, laikino galiojimo sustabdymo ar apribojimo.

     2.      Gavusi valstybės narės paskyrimą, Mongolija kiek įmanoma greičiau suteikia
             atitinkamus įgaliojimus ir leidimus, jeigu:

                   i) oro vežėjas yra įsisteigęs paskiriančiosios valstybės narės teritorijoje pagal
                         Europos bendrijos steigimo sutartį ir turi galiojančią pagal Europos
                         bendrijos teisę licenciją oro susisiekimui vykdyti;

                   ii) už oro vežėjo pažymėjimo išdavimą atsakinga valstybė narė užtikrina
                         veiksmingą teisės aktais nustatytą oro vežėjo kontrolę, o paskyrime yra
                         aiškiai nurodoma atitinkama aviacijos kontrolės institucija;

                   iii)   oro vežėją tiesiogiai arba jo kontrolinį akcijų paketą valdo ir jį faktiškai
                          kontroliuoja valstybės narės ir (arba) valstybių narių piliečiai arba 3
                          priede išvardytos kitos valstybės ir (arba) tų valstybių piliečiai.

     3.      Mongolija gali neišduoti valstybės narės paskirtajam oro vežėjui įgaliojimų ar
             leidimų arba gali juos atšaukti, laikinai sustabdyti ar apriboti, jeigu:

LT                                                  10                                                   LT
 ---pagebreak---                   i) oro vežėjas nėra įsisteigęs paskiriančiosios valstybės narės teritorijoje pagal
                        Europos bendrijos steigimo sutartį arba neturi galiojančios licencijos oro
                        susisiekimui vykdyti, išduotos pagal Bendrijos teisę;

                  ii) už oro vežėjo pažymėjimo išdavimą atsakinga valstybė narė iš tikrųjų
                        neužtikrina veiksmingos teisės aktais nustatytos oro vežėjo nuolatinės
                        kontrolės arba paskyrime nėra aiškiai nurodyta atitinkama aviacijos
                        kontrolės institucija;

                  iii)   oro vežėjo tiesiogiai ar jo kontrolinio akcijų paketo nevaldo arba jo
                         faktiškai nekontroliuoja valstybės narės ir (arba) valstybių narių piliečiai
                         arba 3 priede išvardytos kitos valstybės ir (arba) tų valstybių piliečiai.

     Naudodamasi šioje dalyje nustatyta savo teise, Mongolija nediskriminuoja Bendrijos oro
     vežėjų dėl jų nacionalinės priklausomybės.

                                            3 STRAIPSNIS

                                                 Sauga

     1.      Šio straipsnio 2 dalies nuostatomis papildomos atitinkamos 2 priedo c punkte
             išvardytų straipsnių nuostatos.

     2.      Jeigu valstybė narė paskiria oro vežėją, kurio teisinę kontrolę atlieka kita valstybė
             narė, Mongolijos teisės pagal saugą reglamentuojančias oro vežėją paskyrusios
             valstybės narės ir Mongolijos susitarimo nuostatas taip pat yra taikomos tai valstybei
             narei priimant, įgyvendinant ir prižiūrint saugos standartus ir suteikiant tam oro
             vežėjui įgaliojimą oro susisiekimui vykdyti.

                                            4 STRAIPSNIS

                                  Aviacinių degalų apmokestinimas

     1.      Šio straipsnio 2 dalies nuostatomis papildomos atitinkamos 2 priedo d punkte
             išvardytų straipsnių nuostatos.

     2.      Nepaisant jokių kitų priešingų nuostatų, jokia 2 priedo d dalyje išvardytų susitarimų
             nuostata nedraudžia valstybei narei nustatyti nediskriminacinius mokesčius,
             rinkliavas, muitus ar mokesčius už degalus, tiekiamus jos teritorijoje į Mongolijos
             paskirtojo oro vežėjo orlaivį, kai toks oro vežėjas vykdo skrydžius iš valstybės narės
             teritorijos vienos vietovės į kitą tos pačios arba kitos valstybės narės teritorijos
             vietovę.

                                            5 STRAIPSNIS

                                  Vežimo Europos bendrijoje tarifai

     1.      Šio straipsnio 2 dalies nuostatomis papildomos atitinkamos 2 priedo e punkte
             išvardytų straipsnių nuostatos.

LT                                                 11                                                   LT
 ---pagebreak---      2.       Pagal 1 priede nurodytą susitarimą, kuriame yra 2 priedo e punkte išvardytos
              nuostatos dėl vežimo tiktai Bendrijos teritorijoje, Mongolijos paskirtasis (-ieji) oro
              vežėjas (-ai) taiko tarifus pagal Bendrijos teisę.

                                              6 STRAIPSNIS

                                    Konkurencijos taisyklių laikymasis

     1.       Nepaisant jokių kitų priešingų nuostatų, jokia 1 priede išvardytų susitarimų nuostata:
              i) neskatinami bendrovių susitarimai, bendrovių asociacijų sprendimai ar kiti
              suderinti veiksmai, užkertantys kelią konkurencijai ar ją iškreipiantys; ii)
              nestiprinamas tokių susitarimų, sprendimų ar suderintų veiksmų poveikis; iii)
              nesuteikiama teisė privatiems ūkinės veiklos vykdytojams imtis priemonių, kurios
              užkerta kelią konkurencijai, ją iškreipia arba apriboja.

     2.       1 priede išvardytų susitarimų nuostatos, kurios yra nesuderinamos su šio straipsnio 1
              dalimi, yra netaikomos.

                                              7 STRAIPSNIS

                                             Susitarimo priedai

     Šio susitarimo priedai yra neatskiriama susitarimo dalis.

                                              8 STRAIPSNIS

                                        Persvarstymas ar keitimas

     Abipusiu susitarimu šalys gali bet kada persvarstyti ir iš dalies pakeisti šį susitarimą.

                                              9 STRAIPSNIS

                                  Įsigaliojimas ir preliminarus taikymas

     1.       Šis susitarimas įsigalioja, kai šalys praneša viena kitai raštu, kad jų atitinkamos
              vidaus procedūros, reikalingos šiam susitarimui įsigalioti, užbaigtos.

     2.       Nepaisydamos 1 dalies, šalys susitaria taikyti šį susitarimą nuo mėnesio, einančio po
              datos, kurią šalys praneša viena kitai apie visų procedūrų, reikalingų šiam susitarimui
              įsigalioti, užbaigimą, pirmos dienos.

     3.       Valstybių narių ir Mongolijos susitarimai, kurie šio susitarimo pasirašymo dieną dar
              neįsigaliojo ir netaikomi preliminariai, išvardyti 1 priedo b punkte. Šis susitarimas
              taikomas visiems minėtiems susitarimams, kai jie įsigalios ar bus pradėti taikyti
              preliminariai.

LT                                                   12                                                 LT
 ---pagebreak---                                            10 STRAIPSNIS

                                        Galiojimo nutraukimas

     1.      Jeigu 1 priede nurodyto susitarimo galiojimas nutraukiamas, kartu netenka galios
             visos šio susitarimo nuostatos, susijusios su 1 priede išvardytais susitarimais.

     2.      Jeigu nutraukiamas visų 1 priede išvardytų susitarimų galiojimas, kartu netenka
             galios šis susitarimas.

     TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.

     Šis susitarimas pasirašytas [….] dviem egzemplioriais […] anglų, bulgarų, čekų, danų, estų,
     graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų,
     slovakų, slovėnų, suomių, švedų, vengrų, vokiečių ir mongolų kalbomis.

     EUROPOS BENDRIJOS VARDU:                        MONGOLIJOS VYRIAUSYBĖS VARDU:

LT                                                 13                                                  LT
 ---pagebreak---      1 PRIEDAS

                     Šio susitarimo 1 straipsnyje nurodytų susitarimų sąrašas

     Mongolijos ir Europos bendrijos valstybių narių oro susisiekimo susitarimai, kurie šio
     susitarimo pasirašymo dieną yra sudaryti, pasirašyti ir (arba) taikomi preliminariai

     –       Austrijos Respublikos Federalinės Vyriausybės ir Mongolijos Vyriausybės oro
             susisiekimo susitarimas, parafuotas ir kaip 2 priedas pridėtas prie susitarimo
             memorandumo, sudaryto Vienoje 1999 m. birželio 28 d., toliau 2 priede –
             „Mongolijos ir Austrijos susitarimas“;

     –       Danijos Karalystės Vyriausybės ir Mongolijos Vyriausybės oro susisiekimo
             susitarimas, pasirašytas Pekine 1997 m. birželio 19 d., toliau 2 priede – „Mongolijos
             ir Danijos susitarimas“;

     –       Suomijos Respublikos Vyriausybės ir Mongolijos Vyriausybės oro susisiekimo
             susitarimas, pasirašytas Helsinkyje 2000 m. vasario 10 d., toliau 2 priede –
             „Mongolijos ir Suomijos susitarimas“;

     –       Vokietijos Federacinės Respublikos Vyriausybės ir Mongolijos Vyriausybės oro
             susisiekimo susitarimas, pasirašytas Bonoje 1998 m. gegužės 29 d., toliau 2 priede –
             „Mongolijos ir Vokietijos susitarimas“;

     –       Vengrijos Respublikos Vyriausybės ir Mongolijos Vyriausybės oro susisiekimo
             susitarimas, pasirašytas Ulan Batore 1994 m. rugsėjo 13 d., toliau 2 priede –
             „Mongolijos ir Vengrijos susitarimas“;

     –       Liuksemburgo Didžiosios Hercogystės Vyriausybės ir Mongolijos Vyriausybės
             oro susisiekimo susitarimas, pasirašytas Liuksemburge 1995 m. kovo 18 d., toliau 2
             priede – „Mongolijos ir Liuksemburgo susitarimas“;

     –       Nyderlandų Karalystės Vyriausybės ir Mongolijos Vyriausybės oro susisiekimo
             susitarimas, pasirašytas Hagoje 1995 m. kovo 9 d., toliau 2 priede – „Mongolijos ir
             Nyderlandų susitarimas“;

     –       Lenkijos Liaudies Respublikos Vyriausybės ir Mongolijos Liaudies Respublikos
             Vyriausybės oro susisiekimo susitarimas, pasirašytas Ulan Batore 1989 m. gegužės
             26 d., toliau 2 priede – „Mongolijos ir Lenkijos susitarimas“;

     –       Rumunijos Vyriausybės ir Mongolijos Vyriausybės oro susisiekimo susitarimas,
             pasirašytas Ulan Batore 1990 m. liepos 10 d., toliau 2 priede – „Rumunijos ir
             Mongolijos susitarimas“;

     –       Švedijos Karalystės Vyriausybės ir Mongolijos Vyriausybės oro susisiekimo
             susitarimas, pasirašytas Pekine 1997 m. birželio 19 d., toliau 2 priede – „Mongolijos
             ir Švedijos susitarimas“;

     –       Jungtinės Didžiosios Britanijos ir Šiaurės Airijos Karalystės Vyriausybės ir
             Mongolijos Vyriausybės oro susisiekimo susitarimas, pasirašytas Londone 2000 m.
             kovo 1 d., toliau 2 priede – „Mongolijos ir Jungtinės Karalystės susitarimas“.

LT                                               14                                                  LT
 ---pagebreak---      2 PRIEDAS

          1 priede išvardytuose ir šio susitarimo 2–5 straipsniuose minimuose susitarimuose
                                      išvardytų straipsnių sąrašas

     a)       Valstybės narės teikiamas paskyrimas:

     –        Mongolijos ir Austrijos susitarimo 3 straipsnio 5 dalis;

     –        Mongolijos ir Danijos susitarimo 3 straipsnio 4 dalis;

     –        Mongolijos ir Vokietijos susitarimo 3 straipsnio 4 dalis;

     –        Mongolijos ir Vengrijos susitarimo 3 straipsnio 4 dalis;

     –        Mongolijos ir Liuksemburgo susitarimo 3 straipsnio 4 dalis;

     –        Mongolijos ir Nyderlandų susitarimo 3 straipsnio 4 dalis;

     –        Mongolijos ir Rumunijos susitarimo 3 straipsnio 4 dalies a punktas;

     –        Mongolijos ir Švedijos susitarimo 3 straipsnio 4 dalis;

     –        Mongolijos ir Jungtinės Karalystės susitarimo 4 straipsnio 4 dalis.

     b)       Atsisakymas išduoti įgaliojimus ar leidimus, jų atšaukimas, laikinas galiojimo
              sustabdymas ar apribojimas:

     –        Mongolijos ir Austrijos susitarimo 4 straipsnio 1 dalies a punktas;

     –        Mongolijos ir Danijos susitarimo 4 straipsnio 1 dalies a punktas;

     –        Mongolijos ir Suomijos susitarimo 5 straipsnio 1 dalies a punktas;

     –        Mongolijos ir Vokietijos susitarimo 4 straipsnis;

     –        Mongolijos ir Vengrijos susitarimo 4 straipsnio 1 dalies a punktas;

     –        Mongolijos ir Liuksemburgo susitarimo 4 straipsnio 1 dalies a punktas;

     –        Mongolijos ir Švedijos susitarimo 4 straipsnio 1 dalies a punktas;

     –        Mongolijos ir Jungtinės Karalystės susitarimo 5 straipsnio 1 dalies a punktas.

     c)       Sauga:

     –        Mongolijos ir Austrijos susitarimo 6 straipsnis;

     –        Mongolijos ir Suomijos susitarimo 13 straipsnis;

LT                                                  15                                         LT
 ---pagebreak---      –    Mongolijos ir Vokietijos susitarimo 12 straipsnis;

     –    Mongolijos ir Vengrijos susitarimo 11 straipsnis;

     –    Mongolijos ir Liuksemburgo susitarimo 7 straipsnis;

     –    Mongolijos ir Nyderlandų susitarimo 8 straipsnis;

     –    Mongolijos ir Lenkijos susitarimo 15 straipsnis;

     –    Mongolijos ir Rumunijos susitarimo 7 straipsnis.

     d)   Aviacinių degalų apmokestinimas:

     –    Mongolijos ir Austrijos susitarimo 7 straipsnis;

     –    Mongolijos ir Danijos susitarimo 6 straipsnis;

     –    Mongolijos ir Suomijos susitarimo 6 straipsnis;

     –    Mongolijos ir Vokietijos susitarimo 6 straipsnis;

     –    Mongolijos ir Vengrijos susitarimo 9 straipsnis;

     –    Mongolijos ir Liuksemburgo susitarimo 10 straipsnis;

     –    Mongolijos ir Nyderlandų susitarimo 11 straipsnis;

     –    Mongolijos ir Lenkijos susitarimo 10 straipsnis;

     –    Mongolijos ir Rumunijos susitarimo 9 straipsnis;

     –    Mongolijos ir Švedijos susitarimo 6 straipsnis;

     –    Mongolijos ir Jungtinės Karalystės susitarimo 8 straipsnis.

     e)   Vežimo Europos bendrijoje tarifai:

     –    Mongolijos ir Austrijos susitarimo 11 straipsnis;

     –    Mongolijos ir Danijos susitarimo 11 straipsnis;

     –    Mongolijos ir Suomijos susitarimo 10 straipsnis;

     –    Mongolijos ir Vokietijos susitarimo 10 straipsnis;

     –    Mongolijos ir Vengrijos susitarimo 8 straipsnis;

     –    Mongolijos ir Liuksemburgo susitarimo 9 straipsnis;

     –    Mongolijos ir Nyderlandų susitarimo 10 straipsnis;

LT                                             16                       LT
 ---pagebreak---      –   Mongolijos ir Lenkijos susitarimo 9 straipsnis;

     –   Mongolijos ir Rumunijos susitarimo 11 straipsnis;

     –   Mongolijos ir Švedijos susitarimo 11 straipsnis;

     –   Mongolijos ir Jungtinės Karalystės susitarimo 7 straipsnis.

LT                                            17                       LT
 ---pagebreak---      3 PRIEDAS

     Šio susitarimo 2 straipsnyje nurodytų kitų valstybių sąrašas

     a)      Islandijos Respublika (pagal Europos ekonominės erdvės sutartį);

     b)      Lichtenšteino Kunigaikštystė (pagal Europos ekonominės erdvės sutartį);

     c)      Norvegijos Karalystė (pagal Europos ekonominės erdvės sutartį);

     d)      Šveicarijos Konfederacija (pagal Europos bendrijos ir Šveicarijos Konfederacijos
             oro susisiekimo susitarimą).

LT                                              18                                              LT


title: Pasiūlymas Tarybos sprendimas dėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų sudarymo - Pasiūlymas Tarybos sprendimas dėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų pasirašymo Bendrijos vardu

text:
Svarbus teisinis pranešimas

|

52009PC0255(01)

Pasiūlymas Tarybos sprendimas dėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų sudarymo  /* KOM/2009/0255 galutinis - CNS 2009/0073 */

	[pic] | EUROPOS BENDRIJŲ KOMISIJA |Briuselis, 4.6.2009KOM(2009) 255 galutinis2009/0073 (CNS)PasiūlymasTARYBOS SPRENDIMASdėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų sudarymoPasiūlymasTARYBOS SPRENDIMASdėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų pasirašymo Bendrijos varduAIŠKINAMASIS MEMORANDUMAS1. POLITINIS IR TEISINIS KONTEKSTASPagal 2004 m. spalio 26 d. Tarybos reglamento (EB) Nr. 2007/2004, įsteigiančio Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą[1], 21 straipsnio 3 dalį su Šengeno acquis įgyvendinimu, taikymu ir plėtojimu susijusios šalys dalyvauja Agentūros veikloje. Išsamios taisyklės dėl jų dalyvavimo turi būti tiksliau išdėstytos tolesniuose susitarimuose, kuriuos Europos bendrija turi sudaryti su tomis šalimis.2007 m. vasario 15 d. Europos bendrija ir Islandijos Respublika bei Norvegijos Karalystė sudarė susitarimą dėl minėtų valstybių dalyvavimo Agentūros veikloje[2].2004 m. spalio 26 d. Europos Sąjunga, Europos bendrija ir Šveicarijos Konfederacija pasirašė susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Šengeno susitarimas). 2008 m. kovo 1 d. Šengeno susitarimas įsigaliojo[3].Šengeno susitarimo 16 straipsnyje nustatyta Lichtenšteino asociacija su Šengeno acquis pagal Šengeno susitarimo protokolą, kuriame nustatytos kiekvienos Susitariančiosios Šalies teisės ir pareigos. Protokolas pasirašytas 2008 m. vasario 28 d. ir jį tikimasi sudaryti 2009 m.Siekiant veiksmingumo ir stengiantis išvengti poreikio vesti atskiras derybas su Lichtenšteinu, jis turėtų būti įtrauktas į derybas dėl jo dalyvavimo Agentūros veikloje dar prieš sudarant Protokolą. Susitarimas dėl dalyvavimo Agentūros veikloje sąlygų Lichtenšteinui bus pradėtas taikyti tik įsigaliojus Protokolui.2008 m. kovo 11 d. Komisijai suteikus įgaliojimus, buvo pradėtos derybos su Šveicarija ir Lichtenšteinu. 2009 m. sausio 19 d. buvo baigtos derybos ir parafuotas Susitarimo projektas.Buvo pranešta valstybėms narėms ir su jomis konsultuotasi Tarybos Sienų darbo grupėje ir Europos laisvosios prekybos asociacijos (ELPA) darbo grupėje.Susitarimo teisinis pagrindas yra 62 straipsnio 2 dalies a punktas ir 66 straipsnis, kartu su EB sutarties 300 straipsnio 3 dalies pirmos pastraipos pirmuoju sakiniu.Pridėti pasiūlymai yra teisiniai dokumentai, kuriais remiantis galima pasirašyti ir sudaryti Susitarimą. Taryba sprendimą priims kvalifikuota balsų dauguma. Pagal EB sutarties 300 straipsnio 3 dalį dėl Susitarimo sudarymo turės būti oficialiai pasikonsultuota su Europos Parlamentu.2. DERYBŲ REZULTATAIKomisijos manymu, Tarybos derybų nurodymuose apibrėžti tikslai buvo pasiekti ir Susitarimo dėl Šveicarijos Konfederacijos bei Lichtenšteino Kunigaikštystės dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų projektas Bendrijai yra priimtinas.Galutinį Susitarimo projekto turinį galima apibendrinti taip:Tikslas ir taikymo sritisŠiame Susitarime nustatomos aiškios ir vienareikšmės teisiškai privalomos teisės ir pareigos siekiant užtikrinti veiksmingą Šveicarijos ir Lichtenšteino dalyvavimą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje.Susitarime aptariami šie klausimai: Šveicarijos ir Lichtenšteino atstovų ribotos balsavimo teisės Agentūros Valdančiojoje taryboje, Šveicarijos ir Lichtenšteino finansinis įnašas į Agentūros biudžetą, duomenų apsauga ir konfidencialumas, Agentūros teisinis statusas Šveicarijoje ir Lichtenšteine, Agentūros atsakomybė, Europos Bendrijų Teisingumo Teismo jurisdikcijos Agentūros atžvilgiu pripažinimas Šveicarijoje ir Lichtenšteine, Agentūros ir jos personalo privilegijos ir imunitetai ir galimybė Šveicarijos ir Lichtenšteino piliečiams pagal sutartį būti įdarbintiems Agentūros vykdančiojo direktoriaus.Apie ypatingą Danijos, Jungtinės Karalystės ir Airijos padėtį kalbama preambulėje.DeklaracijosPrie Susitarimo pridedamos dvi bendros deklaracijos dėl:- balsavimo teisių ir- nuostatų dėl civilinės atsakomybės skubios pasienio pagalbos būrių dislokavimo atvejais taikymo.3. IŠVADOSAtsižvelgdama į išdėstytuosius rezultatus, Komisija siūlo Tarybai:-  priimti sprendimą dėl Susitarimo pasirašymo Bendrijos vardu ir įgalioti Tarybos pirmininką paskirti asmenį (-is), tinkamai įgaliotą (-us) pasirašyti Bendrijos vardu;-  pasikonsultavus su Europos Parlamentu, patvirtinti pridėtą Europos bendrijos ir Šveicarijos Konfederacijos bei Lichtenšteino Kunigaikštystės susitarimą dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų.PasiūlymasTARYBOS SPRENDIMASdėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų pasirašymo Bendrijos varduEUROPOS SAJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies a punktą ir 66 straipsnį, kartu su 300 straipsnio 2 dalies pirmos pastraipos pirmuoju sakiniu,atsižvelgdama į Komisijos pasiūlymą,kadangi:1.  Pagal 2004 m. spalio 26 d. Tarybos reglamento (EB) Nr. 2007/2004, įsteigiančio Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą[4], 21 straipsnio 3 dalį su Šengeno acquis įgyvendinimu, taikymu ir plėtojimu susijusios šalys dalyvauja Agentūros veikloje. Jų dalyvavimo sąlygos turi būti tiksliau išdėstytos tolesniuose susitarimuose, kuriuos Bendrija turi sudaryti su tomis šalimis.2.  2008 m. kovo 11 d. Komisijai suteikus įgaliojimus, baigtos derybos su Šveicarijos Konfederacija ir Lichtenšteino Kunigaikštyste dėl Susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų.3.  Atsižvelgiant į tai, kad jis gali būti sudarytas vėliau, 2009 m. sausio 19 d. parafuotas Susitarimas turėtų būti pasirašytas, o bendros deklaracijos – patvirtintos.4.  Pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą, nėra jo saistoma ir neprivalo jo taikyti. Kadangi šiuo sprendimu plėtojamas Šengeno acquis pagal Europos bendrijos steigimo sutarties 3 dalies IV antraštinės dalies nuostatas, Danija pagal minėto protokolo 5 straipsnį per šešis mėnesius nuo tos dienos, kai Taryba priima šį sprendimą, turėtų nuspręsti, ar jį įgyvendins savo nacionalinės teisės aktuose.5.  Šiuo sprendimu plėtojamos Šengeno acquis nuostatos, kuriose Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas[5]. Todėl Jungtinė Karalystė nedalyvauja priimant šį sprendimą, nėra jo saistoma ir neprivalo jo taikyti.6.  Šiuo sprendimu plėtojamos Šengeno acquis nuostatos, kuriose Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis [6] nuostatas. Todėl Airija nedalyvauja priimant šį sprendimą, nėra jo saistoma ir neprivalo jo taikyti,NUSPRENDĖ:1 straipsnisPasirašomas Europos bendrijos ir Šveicarijos Konfederacijos bei Lichtenšteino Kunigaikštystės susitarimas dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų ir pridedamos bendros deklaracijos patvirtinami Bendrijos vardu su sąlyga, kad Susitarimas bus sudarytas.Susitarimo ir bendrų deklaracijų tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti Susitarimą su sąlyga, kad jis bus sudarytas.Priimta Briuselyje […]Tarybos varduPirmininkas  2009/0073 (CNS)PasiūlymasTARYBOS SPRENDIMASdėl Europos bendrijos ir Šveicarijos Konfederacijos bei Lichtenšteino Kunigaikštystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų sudarymo Bendrijos varduEUROPOS SAJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies a punktą ir 66 straipsnį, kartu su 300 straipsnio 2 dalies pirmos pastraipos pirmuoju sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę[7],kadangi:7.  Pagal 2004 m. spalio 26 d. Tarybos reglamento (EB) Nr. 2007/2004, įsteigiančio Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą[8], 21 straipsnio 3 dalį su Šengeno acquis įgyvendinimu, taikymu ir plėtojimu susijusios šalys dalyvauja Agentūros veikloje. Jų dalyvavimo sąlygos turi būti tiksliau išdėstytos tolesniuose susitarimuose, kuriuos Bendrija turi sudaryti su tomis šalimis.8.  2008 m. kovo 11 d. Komisijai suteikus įgaliojimus, baigtos derybos su Šveicarijos Konfederacija ir Lichtenšteino Kunigaikštyste dėl Susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų.9.  Pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą, nėra jo saistoma ir neprivalo jo taikyti. Kadangi šiuo sprendimu plėtojamas Šengeno acquis pagal Europos bendrijos steigimo sutarties 3 dalies IV antraštinės dalies nuostatas, Danija pagal minėto protokolo 5 straipsnį per šešis mėnesius nuo tos dienos, kai Taryba priima šį sprendimą, turėtų nuspręsti, ar jį įgyvendins savo nacionalinės teisės aktuose.10.  Šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė, remdamasi 2000 m. gegužės 29 d. Tarybos sprendimu 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas[9], nedalyvauja. Todėl Jungtinė Karalystė nedalyvauja priimant šį sprendimą, nėra jo saistoma ir neprivalo jo taikyti.11.  Šiuo sprendimu plėtojamos Šengeno acquis nuostatos, kuriose Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis [10] nuostatas. Todėl Airija nedalyvauja priimant šį sprendimą, nėra jo saistoma ir neprivalo jo taikyti.12.  Susitarimas turėtų būti sudarytas,NUSPRENDĖ:1 straipsnisEuropos bendrijos ir Šveicarijos Konfederacijos bei Lichtenšteino Kunigaikštystės susitarimas dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų patvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą Bendrijos vardu deponuoti Susitarimo 9 straipsnio 4 dalyje numatytą patvirtinimo aktą, kuriuo siekiama išreikšti Bendrijos sutikimą įsipareigoti.Priimta Briuselyje […]Tarybos varduPirmininkasPRIEDASSUSITARIMASEuropos bendrijos ir Šveicarijos Konfederacijos bei Lichtenšteino Kunigaikštystės susitarimas dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygųEUROPOS BENDRIJAirŠVEICARIJOS KONFEDERACIJA (toliau – Šveicarija)beiLICHTENŠTEINO KUNIGAIKŠTYSTĖ (toliau – Lichtenšteinas),ATSIŽVELGDAMOS Į 2004 m. spalio 26 d. Europos Sąjungos, Europos bendrijos ir Šveicarijos Konfederacijos pasirašytą susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Šengeno susitarimas),ATSIŽVELGDAMOS Į 2008 m. vasario 28 d. Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės pasirašytą Protokolą dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Protokolas),ATSIŽVELGDAMOS Į bendrą Europos Sąjungos, Europos bendrijos, Šveicarijos Konfederacijos bei Lichtenšteino Kunigaikštystės deklaraciją dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros, pridėtą prie pirmiau minėto Protokolo,ATSIŽVELGDAMOS Į Europos bendrijos ir Islandijos Respublikos bei Norvegijos Karalystės susitarimą dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų[11],KADANGI:13.  Tarybos reglamentu (EB) Nr. 2007/2004[12] (toliau – reglamentas) Europos bendrija įsteigė Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (toliau – Agentūra).14.  Reglamentu plėtojamas Šengeno acquis , kaip apibrėžta Šengeno susitarime ir Protokole.15.  Reglamente patvirtinama, kad su Šengeno acquis įgyvendinimu, taikymu ir plėtojimu susijusios šalys turėtų visapusiškai dalyvauti Agentūros veikloje, nors ir turėdamos ribotą balsavimo teisę.16.  Lichtenšteino Kunigaikštystė neturi išorės sienų, kurioms būtų taikomas Šengeno sienų kodeksas.17.  Šengeno susitarime ir Protokole nenagrinėjama Šveicarijos ir Lichtenšteino asociacijos sąveika su naujų institucijų, kurias toliau plėtojant Šengeno acquis įsteigė Europos Sąjunga, veikla, todėl kai kurie tos asociacijos su Agentūra aspektai turėtų būti nustatyti papildomame Šengeno susitarimo ir Protokolo Šalių susitarime,SUSITARĖ:1 straipsnisValdančioji taryba1. Šveicarija ir Lichtenšteinas atstovaujami Agentūros Valdančiojoje taryboje, kaip numatyta reglamento 21 straipsnio 3 dalyje.2. Šveicarija turi balsavimo teisę dėl:18.  sprendimų dėl konkrečios veiklos, kuri turi būti vykdoma prie jos išorės sienų. Už pasiūlymus dėl tokių sprendimų priėmimo turi balsuoti jai atstovaujantis Valdančiosios tarybos narys;19.  sprendimų dėl konkrečios veiklos pagal 3 straipsnį (bendros operacijos ir bandomieji projektai prie išorės sienų), 7 straipsnį (techninės įrangos valdymas), 8 straipsnį (pagalba valstybėms narėms tais atvejais, kai prie išorės sienų reikia didesnės techninės ir operatyvios pagalbos) ir 9 straipsnio 1 dalies pirmąjį sakinį (bendros grąžinimo operacijos), kuri turi būti vykdoma pasinaudojant Šveicarijos žmogiškaisiais ištekliais ir (arba) įranga;20.  sprendimų dėl rizikos analizės pagal 4 straipsnį (bendros integruotos rizikos analizės sukūrimas, bendro ir konkretaus pobūdžio rizikos analizė), kuri daro Šveicarijai tiesioginį poveikį;21.  sprendimų dėl mokymo pagal 5 straipsnį, išskyrus bendrosios pagrindinės mokymo programos nustatymą.3. Lichtenšteinas turi balsavimo teisę dėl:22.  sprendimų dėl konkrečios veiklos pagal 3 straipsnį (bendros operacijos ir bandomieji projektai prie išorės sienų), 7 straipsnį (techninės įrangos valdymas), 8 straipsnį (pagalba valstybėms narėms tais atvejais, kai prie išorės sienų reikia didesnės techninės ir operatyvios pagalbos) ir 9 straipsnio 1 dalies pirmąjį sakinį (bendros grąžinimo operacijos), kuri turi būti vykdoma pasinaudojant Lichtenšteino žmogiškaisiais ištekliais ir (arba) įranga;23.  sprendimų dėl rizikos analizės pagal 4 straipsnį (bendros integruotos rizikos analizės sukūrimas, bendro ir konkretaus pobūdžio rizikos analizė), kuri daro Lichtenšteinui tiesioginį poveikį;24.  sprendimų dėl mokymo pagal 5 straipsnį, išskyrus bendrosios pagrindinės mokymo programos nustatymą.2 straipsnisFinansinis įnašasŠveicarija įneša į Agentūros biudžetą įnašą, kurio procentinis dydis nustatytas Šengeno susitarimo 11 straipsnio 3 dalyje.Lichtenšteinas įneša į Agentūros biudžetą įnašą pagal Protokolo 3 straipsnį, kuriame daroma nuoroda į Šengeno susitarimo 11 straipsnio 3 dalyje nustatytą įnašo metodą.3 straipsnisDuomenų apsauga ir konfidencialumas1. Agentūrai perduodant asmens duomenis Šveicarijos ir Lichtenšteino valdžios institucijoms taikoma 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo[13].2. 2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo[14] taikomas duomenims, kuriuos Šveicarijos ir Lichtenšteino valdžios institucijos perduoda Agentūrai.3. Šveicarija ir Lichtenšteinas laikosi Agentūroje saugomų dokumentų konfidencialumo taisyklių, kaip numatyta Valdančiosios tarybos darbo tvarkos taisyklėse.4 straipsnisTeisinis statusasPagal Šveicarijos ir Lichtenšteino teisę Agentūra turi juridinio asmens statusą ir Šveicarijoje bei Lichtenšteine naudojasi plačiausiu teisnumu, suteikiamu juridiniams asmenims pagal Šveicarijos ir Lichtenšteino įstatymus. Pirmiausia ji gali įsigyti kilnojamojo ir nekilnojamojo turto arba juo disponuoti ir gali dalyvauti teismo procesuose.5 straipsnisAtsakomybėAgentūros atsakomybė reglamentuojama reglamento 19 straipsnio 1, 3 ir 5 dalyse nustatyta tvarka.6 straipsnisTeisingumo Teismas1. Šveicarija ir Lichtenšteinas pripažįsta Europos Bendrijų Teisingumo Teismo jurisdikciją Agentūros atžvilgiu, kaip numatyta reglamento 19 straipsnio 2 ir 4 dalyse.2. Ginčai dėl civilinės atsakomybės nagrinėjami pagal 2007 m. liepos 11 d. Europos Parlamento ir Tarybos reglamento (EB) Nr. 863/2007, nustatančio Skubios pasienio pagalbos būrių sudarymo mechanizmą ir iš dalies keičiančio Tarybos reglamentą (EB) Nr. 2007/2004, kiek tai susiję su šiuo mechanizmu, bei reglamentuojančio pakviestųjų pareigūnų užduotis ir įgaliojimus[15], 10 straipsnio 4 dalį.7 straipsnisPrivilegijos ir imunitetai1. Šveicarija ir Lichtenšteinas Agentūrai ir jos personalui taiko Protokolą dėl Europos Bendrijų privilegijų ir imunitetų, pateiktą šio Susitarimo priede.2. Priedas, įskaitant priedėlį dėl Protokolo dėl privilegijų ir imunitetų taikymo Šveicarijoje tvarkos, yra neatskiriama šio Susitarimo dalis.8 straipsnisPersonalas1. Šveicarija ir Lichtenšteinas Agentūros personalui taiko pagal Protokolą dėl Europos Bendrijų privilegijų ir imunitetų priimtas taisykles.2. Nukrypstant nuo Europos Bendrijų kitų tarnautojų įdarbinimo sąlygų 12 straipsnio 2 dalies a punkto, Šveicarijos ir Lichtenšteino piliečiai, turintys visas piliečiams suteikiamas teises, gali būti pagal sutartį įdarbinti Agentūros vykdančiojo direktoriaus.3. Tačiau Šveicarijos ir Lichtenšteino piliečiai negali būti paskirti Agentūros vykdančiuoju direktoriumi ar vykdančiojo direktoriaus pavaduotoju.4. Šveicarijos ir Lichtenšteino piliečiai negali būti išrinkti Agentūros Valdančiosios tarybos pirmininku ar pirmininko pavaduotoju.9 straipsnisĮsigaliojimas1. Šio Susitarimo depozitaras yra Europos Sąjungos Tarybos Generalinis Sekretorius.2. Europos bendrija, Šveicarija ir Lichtenšteinas patvirtina šį Susitarimą pagal savo vidaus procedūras.3. Tam, kad šis Susitarimas įsigaliotų, jį turi patvirtinti Europos bendrija ir bent viena kita šio Susitarimo Šalis.4. Šis Susitarimas įsigalioja bet kurios šio Susitarimo šalies atžvilgiu pirmo mėnesio po to, kai jos patvirtinimo dokumentas deponuojamas depozitarui, pirmąją dieną.5. Lichtenšteino atžvilgiu šis Susitarimas pradedamas taikyti nuo Protokolo įsigaliojimo dienos.10 straipsnisGaliojimas ir nutraukimas1. Šis Susitarimas sudaromas neribotam laikui.2. Šis Susitarimas netenka galios praėjus šešiems mėnesiams nuo tos dienos, kai Šengeno susitarimą denonsuoja Šveicarija, arba jis denonsuojamas Europos Sąjungos Tarybos sprendimu, arba kai jis kitaip nutraukiamas Susitarimo 7 straipsnio 4 dalies, 10 arba 17 straipsnyje nustatyta tvarka.3. Šis Susitarimas netenka galios praėjus šešiems mėnesiams nuo tos dienos, kai Protokolą denonsuoja Lichtenšteinas, arba jis denonsuojamas Europos Sąjungos Tarybos sprendimu, arba kai jis kitaip nutraukiamas Protokolo 3 straipsnyje, 5 straipsnio 4 dalyje, 11 straipsnio 1 arba 3 dalyje nustatyta tvarka.Šis Susitarimas ir prie jo pridėtos bendros deklaracijos sudaryti vienu originaliu egzemplioriumi anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.Priimta Briuselyje [...]Europos bendrijos varduŠveicarijos Konfederacijos varduLichtenšteino Kunigaikštystės varduPRIEDAS(7 straipsnis)Protokolas dėl Europos Bendrijų privilegijų ir imunitetųAUKŠTOSIOS SUSITARIANČIOSIOS ŠALYS,ATSIŽVELGDAMOS į tai, kad pagal Europos Bendrijų jungtinės Tarybos ir jungtinės Komisijos steigimo sutarties 28 straipsnį šios Bendrijos ir Europos investicijų bankas valstybių narių teritorijose naudojasi privilegijomis ir imunitetais, kurie yra būtini jų uždaviniams atlikti,SUSITARĖ dėl toliau pateikiamų nuostatų, pridedamų prie šios Sutarties:I SKYRIUSEUROPOS BENDRIJŲ NUOSAVYBĖ, LĖŠOS, TURTAS IR VEIKLA1 straipsnisBendrijų patalpos ir pastatai yra neliečiami. Juose negali būti atliekama krata, jų negalima rekvizuoti, konfiskuoti ar eksproprijuoti. Be Teisingumo Teismo leidimo Bendrijų nuosavybei ir turtui negali būti taikomos jokios administracinės ar teisinės suvaržymo priemonės.2 straipsnisBendrijų archyvai yra neliečiami.3 straipsnisBendrijos, jų turtas, pajamos ir kita nuosavybė yra atleidžiami nuo visų tiesioginių mokesčių. Esant galimybei, valstybių narių Vyriausybės imasi atitinkamų priemonių, kad būtų netaikomi arba kompensuojami netiesioginiai ar apyvartos mokesčiai, įeinantys į kilnojamojo ar nekilnojamojo turto kainą, tais atvejais, kai Bendrijos savo oficialiam naudojimui perka didelės vertės pirkinius, į kurių kainą įeina minimi mokesčiai. Tačiau šios nuostatos netaikomos tais atvejais, kai jos gali iškraipyti konkurenciją Bendrijose.Jokios mokesčių lengvatos netaikomos už komunalines paslaugas.4 straipsnisBendrijų oficialiam naudojimui skirtiems daiktams netaikomi jokie muitai, importo ir eksporto draudimai ar apribojimai; taip importuotų daiktų šalies teritorijoje negalima nei mokamai, nei nemokamai perleisti kitiems, išskyrus atvejus, kai tai daroma tos šalies vyriausybės patvirtintomis sąlygomis.Bendrijų leidiniams taip pat netaikomi jokie muitai, importo ir eksporto draudimai ar apribojimai.5 straipsnisEuropos anglių ir plieno bendrija gali turėti pinigų ir sąskaitų bet kuria valiuta.II SKYRIUSRYŠIAI IR LAISSEZ-PASSER6 straipsnisOficialiems Bendrijų institucijų ryšiams ir visų jų dokumentų perdavimui kiekvienos valstybės narės teritorijoje galioja tos pačios nuostatos kaip toje valstybėje esančioms diplomatinėms atstovybėms.Oficiali Bendrijų institucijų korespondencija ir kiti oficialūs jų ryšiai negali būti cenzūruojami.7 straipsnis1. Tarybos nustatytos formos laissez-passer , kurį valstybių narių valdžios institucijos pripažįsta kaip galiojantį kelionės dokumentą, Bendrijų institucijų pirmininkai gali išduoti šių institucijų nariams ir tarnautojams. Šie laissez-passer išduodami pareigūnams ir kitiems tarnautojams pagal Bendrijų pareigūnų tarnybos nuostatus ir kitų tarnautojų įdarbinimo sąlygas. Komisija gali sudaryti susitarimus dėl šių laissez-passer pripažinimo galiojančiais kelionės dokumentais trečiųjų šalių teritorijose.2. Tačiau tol, kol bus pradėtos taikyti šio straipsnio 1 dalies nuostatos, Europos anglių ir plieno bendrijos Protokolo dėl privilegijų ir imunitetų 6 straipsnio nuostatos toliau taikomos nariams ir institucijų pareigūnams, kurie šios Sutarties įsigaliojimo dieną turėjo pagal minėtą straipsnį išduotus laissez-passer .III SKYRIUSEUROPOS PARLAMENTO NARIAI8 straipsnisLaisvam Europos Parlamento narių, vykstančių į Europos Parlamento susitikimus ir grįžtantiems iš jų, judėjimui negali būti taikomi jokie administraciniai ar kitokie apribojimai.Muitinio tikrinimo ir valiutos keitimo kontrolės atžvilgiu Europos Parlamento nariams:a) jų pačių vyriausybės sudaro tokias pat sąlygas, kokios yra sudaromos aukšto rango pareigūnams, keliaujantiems į užsienį laikinų oficialių vizitų;b) kitų valstybių narių vyriausybės sudaro tokias pačias sąlygas, kokios yra sudaromos užsienio vyriausybių atstovams laikinų oficialių vizitų metu.9 straipsnisEuropos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo.10 straipsnisEuropos Parlamento nariai sesijų metu naudojasi:a) savo valstybės teritorijoje – imunitetais, kurie toje valstybėje yra suteikiami parlamento nariams;b) visų kitų valstybių narių teritorijose – imunitetu nuo bet kokios sulaikymo priemonės ir patraukimo atsakomybėn.Imunitetas taip pat galioja Europos Parlamento nariams vykstant į Europos Parlamento susitikimų vietą arba grįžtant iš jos.Imunitetu negali naudotis narys, užkluptas darant nusikaltimą, taip pat joks imunitetas negali sukliudyti Europos Parlamentui pasinaudoti savo teise atšaukti vieno iš narių imunitetą.IV SKYRIUSVALSTYBIŲ NARIŲ ATSTOVAI, DALYVAUJANTYS EUROPOS BENDRIJŲ INSTITUCIJŲ VEIKLOJE11 straipsnisBendrijų institucijų veikloje dalyvaujantys valstybių narių atstovai, jų patarėjai ir techniniai ekspertai, eidami savo pareigas, vykdami į susitikimų vietą ir grįždami iš jos, naudojasi visomis įprastomis privilegijomis, imunitetais ir lengvatomis.Šis straipsnis taikomas ir Bendrijų patariamųjų organų nariams.V SKYRIUSEUROPOS BENDRIJŲ PAREIGŪNAI IR KITI TARNAUTOJAI12 straipsnisBendrijų pareigūnams ir kitiems tarnautojams, neatsižvelgiant į jų pilietybę, kiekvienos valstybės narės teritorijoje:a) pagal Sutarčių nuostatas dėl pareigūnų ir kitų tarnautojų atsakomybės Bendrijoms ir dėl Teismo jurisdikcijos spręsti ginčus tarp Bendrijų ir jų pareigūnų bei kitų tarnautojų suteikiamas imunitetas, saugantis nuo procesinių veiksmų už bet kokius veiksmus, atliktus einant pareigas, įskaitant pasakytas ar rašytines kalbas. Šis imunitetas lieka galioti ir jiems nustojus eiti pareigas;b) kartu su sutuoktiniu ir išlaikomais šeimos nariais netaikomi imigracijos apribojimai bei užsieniečių registracijos formalumai;c) taikant valiutų ar jų keitimo taisykles, sudaromos tokios pat sąlygos, kokios toje šalyje paprastai yra sudaromos tarptautinių organizacijų pareigūnams;d) pirmą kartą atvykstantiems į konkrečią šalį eiti pareigų suteikiama teisė be muito importuoti savo baldus ir asmeninį turtą, taip pat be muito, toje šalyje baigus kadenciją, iš tos šalies reeksportuoti savo baldus ir turtą, jeigu tos šalies, kurioje naudojamasi šia teise, vyriausybė abiem atvejais nėra nustačiusi kokių nors, jos požiūriu, būtinų sąlygų;e) leidžiama asmeniniam naudojimui be muito importuoti ir vėliau reeksportuoti automobilį, įsigytą pagal vidaus rinkos sąlygas šalyje, kurioje gyveno prieš tai, arba toje šalyje, kurios piliečiai jie yra, jeigu atitinkamos šalies vyriausybė abiem atvejais nėra nustačiusi kokių nors, jos požiūriu, būtinų sąlygų.13 straipsnisRemiantis Komisijos pasiūlymu Tarybos nustatytomis sąlygomis ir tvarka Bendrijų pareigūnai ir kiti tarnautojai moka Bendrijoms mokesčius nuo iš Bendrijų gaunamos algos, darbo užmokesčio ir kitų tarnybinių pajamų.Iš Bendrijų gaunamai algai, darbo užmokesčiui ir kitoms tarnybinėms pajamoms netaikomi nacionaliniai mokesčiai.14 straipsnisPajamų mokesčio, turto mokesčio ir palikimo mokesčio taikymo tikslais bei tarp Bendrijų valstybių narių pasirašytų sutarčių dėl dvigubo apmokestinimo išvengimo taikymo tikslais Bendrijų pareigūnai ir kiti tarnautojai, kurie vien tik todėl, kad eina pareigas Bendrijų tarnyboje, įgyja gyvenamąją vietą kitos valstybės narės nei šalies, kur prieš pradedant eiti pareigas buvo jų nuolatinė gyvenamoji vieta mokesčių mokėjimo tikslais, teritorijoje, yra laikomi ir šalyje, kurioje faktiškai gyvena, ir toje, kurioje yra jų nuolatinė gyvenamoji vieta, mokesčių mokėjimo tikslais išlaikiusiais nuolatinę gyvenamąją vietą pastarojoje šalyje, jei ji yra Bendrijų narė. Ši nuostata taikoma ir sutuoktiniui, jei šis atskirai neužsiima apmokama veikla, bei vaikams, kuriuos išlaiko ir kuriais rūpinasi šiame straipsnyje minimi asmenys.Pirmesnėje pastraipoje minimiems asmenims priklausantis jų buvimo šalyje esantis kilnojamasis turtas yra atleidžiamas nuo toje šalyje galiojančio palikimo mokesčio; apskaičiuojant palikimo mokestį, tokia nuosavybė yra laikoma esančia nuolatinės gyvenamosios vietos mokesčių mokėjimo tikslais šalyje, atsižvelgiant į trečiųjų šalių teises ir į galimą tarptautinių sutarčių dėl dvigubo apmokestinimo nuostatų taikymą.Taikant šio straipsnio nuostatas, neatsižvelgiama į nuolatinę gyvenamąją vietą, kurią minėti asmenys įgijo eidami pareigas kitose tarptautinėse organizacijose.15 straipsnisTaryba, remdamasi Komisijos pasiūlymu, vieningai nustato Bendrijų pareigūnų ir kitų tarnautojų socialinio draudimo išmokų sistemą.16 straipsnisTaryba, remdamasi Komisijos pasiūlymu ir pasikonsultavusi su kitomis suinteresuotomis institucijomis, nustato Bendrijų pareigūnų ir kitų tarnautojų, kuriems taikomos visos arba kai kurios 12 straipsnio, 13 straipsnio antrosios pastraipos ir 14 straipsnio nuostatos, kategorijas.Į tokias kategorijas suskirstytų pareigūnų ir kitų tarnautojų pavardės, rangai ir adresai yra periodiškai pateikiami valstybių narių vyriausybėms.VI SKYRIUSPRIE EUROPOS BENDRIJŲ AKREDITUOTŲ TREČIŲJŲ ŠALIŲ MISIJŲ PRIVILEGIJOS IR IMUNITETAI17 straipsnisValstybė narė, kurios teritorijoje yra Bendrijų būstinė, suteikia įprastus diplomatinius imunitetus ir privilegijas prie Bendrijų akredituotoms trečiųjų šalių misijoms.VII SKYRIUSBENDROSIOS NUOSTATOS18 straipsnisPrivilegijos, imunitetai ir lengvatos Bendrijų pareigūnams ir kitiems tarnautojams taikomi tiktai Bendrijų labui.Kiekviena Bendrijų institucija privalo atšaukti savo pareigūno ar kito tarnautojo imunitetą, jei, šios institucijos nuomone, tokio imuniteto atšaukimas neprieštarauja Bendrijų interesams.19 straipsnisTaikydamos šį Protokolą, Bendrijų institucijos bendradarbiauja su atsakingomis suinteresuotųjų valstybių narių valdžios institucijomis.20 straipsnis12–15 straipsniai ir 18 straipsnis taikomi Komisijos nariams.21 straipsnis12–15 straipsniai ir 18 straipsnis taikomi Teisingumo Teismo teisėjams, generaliniams advokatams, sekretoriui ir teisėjų pranešėjų padėjėjams, taip pat Pirmosios Instancijos Teismo nariams ir sekretoriui, nepažeidžiant Protokolo dėl Teisingumo Teismo statuto 3 straipsnyje išdėstytų teisėjų ir generalinių advokatų imunitetą teisminiam procesui reglamentuojančių nuostatų.22 straipsnisŠis Protokolas taip pat taikomas Europos investicijų bankui, jo organų nariams, personalui ir valstybių narių atstovams, dalyvaujantiems jo veikloje, nepažeidžiant Protokolo dėl banko statuto nuostatų.Be to, Europos investicijų bankas yra atleidžiamas nuo bet kokio apmokestinimo ar panašaus pobūdžio prievolių bet kokio jo kapitalo padidėjimo atveju ir nuo įvairių formalumų, kurie gali būti su tuo susiję, valstybėje, kurioje yra banko buveinė. Jo išformavimas ar likvidavimas taip pat negali būti apmokestinimo priežastis. Ir pagaliau pagal Statutą vykdomai banko ir jo organų veiklai netaikomas joks apyvartos mokestis.23 straipsnisŠis Protokolas taip pat taikomas Europos centriniam bankui, jo organų nariams ir jo darbuotojams nepažeidžiant Protokolo dėl Europos centrinių bankų sistemos ir Europos centrinio banko statuto nuostatų.Be to, Europos centrinis bankas yra atleidžiamas nuo bet kokio apmokestinimo ar panašaus pobūdžio prievolių bet kokio jo kapitalo padidinimo atveju ir nuo įvairių formalumų, kurie gali būti su tuo susiję, valstybėje, kurioje yra banko buveinė. Banko ir jo organų veiklai, vykdomai pagal Europos centrinių bankų sistemos ir Europos centrinio banko statutą, netaikomas joks apyvartos mokestis.Pirmiau minėtos nuostatos taip pat taikomos Europos pinigų institutui. Jo išformavimas ar likvidavimas neapmokestinamas.PRIEDO priedėlisProtokolo dėl privilegijų ir imunitetų taikymo Šveicarijoje tvarka1. Taikymas ŠveicarijaiBet kokia Protokole dėl Europos Bendrijų privilegijų ir imunitetų (toliau – Protokolas) daroma nuoroda į valstybes nares turi būti laikoma ir nuoroda į Šveicariją, nebent toliau pateiktose nuostatose numatyta kitaip.2. Agentūros atleidimas nuo netiesioginių mokesčių (įskaitant PVM)Iš Šveicarijos eksportuojamoms prekėms ir paslaugoms netaikomas Šveicarijos pridėtinės vertės mokestis (PVM). Oficialiam Agentūros darbui Šveicarijoje tiekiamoms prekėms ir teikiamoms paslaugoms atleidimas nuo PVM pagal Protokolo 3 straipsnio antrąją pastraipą yra vykdomas susigrąžinant sumokėtą mokestį. Nuo PVM atleidžiama tuo atveju, jeigu bendra faktinė prekių ir paslaugų pirkimo kaina, nurodyta sąskaitoje faktūroje ar lygiaverčiame dokumente, yra ne mažesnė kaip 100 Šveicarijos frankų (įskaitant mokestį).PVM sugrąžinamas tuomet, kai Šveicarijos Federalinės mokesčių administracijos pagrindiniam PVM skyriui pateikiamos tuo tikslu parengtos formos. Prašymai paprastai apsvarstomi per tris mėnesius nuo prašymo išmokėti kompensaciją ir jį pagrindžiančių dokumentų pateikimo.3. Taisyklių, susijusių su Agentūroje dirbančiu personalu, taikymasTaikant Protokolo 13 straipsnio antrąją pastraipą Šveicarija pagal savo nacionalinės teisės nuostatas pareigūnų ir kitų Agentūros tarnautojų, kaip apibrėžta 1969 m. kovo 25 d. Tarybos reglamento (Euratomas, EAPB, EEB) Nr. 549/69 (OL L 74, 1969 3 27, p. 1) 2 straipsnyje, atlyginimų ir išmokų, kuriuos moka ir vidaus mokesčiu apmokestina Bendrija, neapmokestina federaliniais, kantonų ir savivaldybių mokesčiais.Taikant Protokolo 14 straipsnį Šveicarija nelaikoma valstybe nare ta prasme, kuri yra numatyta šio priedėlio 1 punkte.Agentūros pareigūnai ir kiti tarnautojai, taip pat jų šeimos nariai, kurie dalyvauja Bendrijos pareigūnams ir kitiems tarnautojams taikomoje socialinio draudimo sistemoje, neprivalo pereiti į Šveicarijos socialinio draudimo sistemą.Europos Bendrijų Teisingumo Teismas turi išimtinę kompetenciją spręsti visus klausimus, susijusius su Agentūros arba Komisijos ir jos darbuotojų santykiais taikant 1968 m. vasario 29 d. Tarybos reglamentą (EEB, Euratomas, EAPB) Nr. 259/68 ir kitas Bendrijos teisės nuostatas, apibrėžiančias darbo sąlygas.BENDRA EUROPOS BENDRIJOS IR ŠVEICARIJOS KONFEDERACIJOS BEI LICHTENšTEINO KUNIGAIKšTYSTėS VYRIAUSYBIų DEKLARACIJA DėL SUSITARIMO DėL ŠVEICARIJOS KONFEDERACIJOS BEI LICHTENšTEINO KUNIGAIKšTYSTėS DALYVAVIMO EUROPOS OPERATYVAUS BENDRADARBIAVIMO PRIE EUROPOS SąJUNGOS VALSTYBIų NARIų IšORėS SIENų VALDYMO AGENTūROS VEIKLOJE SąLYGųEuropos bendrija,Šveicarijos Konfederacijos VyriausybėirLichtenšteino Kunigaikštystės Vyriausybė,pagal Tarybos reglamento (EB) Nr. 2007/2004 21 straipsnio 3 dalį sudariusios Susitarimą dėl Šveicarijos Konfederacijos ir Lichtenšteino Kunigaikštystės dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų,bendrai pareiškia, kad:Susitarime numatytos balsavimo teisės grindžiamos specialiais ryšiais su Šveicarija ir Lichtenšteinu, kuriuos lemia šių valstybių asociacija įgyvendinant, taikant ir plėtojant Šengeno acquis .Šios balsavimo teisės yra išimtinės dėl specifinio Šengeno bendradarbiavimo pobūdžio ir ypatingos Šveicarijos bei Lichtenšteino padėties.Todėl jos negali būti laikomos teisiniu ar politiniu precedentu bet kokioje kitoje Susitarimo šalių bendradarbiavimo srityje arba kitų trečiųjų šalių dalyvavimo kitų Sąjungos agentūrų veikloje atveju.Šiomis balsavimo teisėmis jokiu būdu negalima naudotis priimant norminio ar įstatyminio pobūdžio sprendimus.BENDRA SUSITARIANčIųJų ŠALIų DEKLARACIJA DėL CIVILINę ATSAKOMYBę REGLAMENTUOJANčIų NUOSTATų TAIKYMOKai skubios pasienio pagalbos būriai dislokuojami laikantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūros įgaliojimų, civilinei atsakomybei taikoma 2007 m. liepos 11 d. Europos Parlamento ir Tarybos reglamento (EB) Nr. 863/2007, nustatančio Skubios pasienio pagalbos būrių sudarymo mechanizmą ir iš dalies keičiančio Tarybos reglamentą (EB) Nr. 2007/2004, kiek tai susiję su šiuo mechanizmu, bei reglamentuojančio pakviestųjų pareigūnų užduotis ir įgaliojimus, 10 straipsnio 4 dalis.[1] OL L 349, 2004 11 25, p. 1.[2] OL L 188, 2007 7 20, p. 15.[3] OL L 53, 2008 2 27, p. 52.[4] OL L 349, 2004 11 25, p. 1.[5] OL L 131, 2000 6 1, p. 43.[6] OL L 64, 2002 3 7, p. 20.[7] OL C…[8] OL L 349, 2004 11 25, p. 1.[9] OL L 131, 2000 6 1, p. 43.[10] OL L 64, 2002 3 7, p. 20.[11] OL L 188, 2007 7 20, p. 19.[12] OL L 349, 2004 11 25, p. 1.[13] OL L 281, 1995 11 23, p. 31.[14] OL L 8, 2001 1 12, p. 1.[15] OL L 199, 2007 7 31, p. 30.